Турдубаев, Жолочу

Турдубаев Жолочу (1935-ж. т., Жети-Өгүз району, Даркан айылы) — мамлекеттик жана партиялык ишмер.

1975-ж. Кыргыз мамлекеттик университетин бүткөн. 
Эмгек жолун Лейлек районундагы Исфана айылында мектепте мугалим болуп баштаган; кийинчерээк ошол эле мектепте окуу-тарбия иштер боюнча бөлүм башчы. 
1963-жылдан партиялык иштерде иштеген. 
1965-жылдан Кыргызстан КПнын Лейлек райкомунун агитация-пропаганда бөлүмүнүн инструктору. 
1966—77-ж. Кыргызстан КПнын Ош обкомунун партиялык уюштуруу бөлүмүнүн инструктору. 
1977—78-ж. партиянын Токтогул райкомунун 2-катчысы, 1978—82-ж. Лейлек райондук эл депутаттар кеңешинин аткаруу комитетинин төрагасы. 
1982—88-ж. партиянын Ак-Суу райкомунун 1-катчысы. 
1988-ж. Кыргызстан КП БКнын партиялык-уюштуруу бөлүмунүн башчысынын 1-орун басары. 
1988—91-ж. Кыргызстан КП БКнын алдындагы партиялык көзөмөлдөө комиссиясынын төрагасы. 
1991-жылдын апрель—августунда Кыргызстан КП Ысык-Көл обкомунун 1-катчысы. Андан кийин 1992—93-ж. Ысык-Көл облустук табият коргоо комитетинин төрагасы, 1993-ж. апрелден Ысык-Көл облустук эл депутаттар кеңешинин төрагасы. 
1983—1995-ж. Кыргыз Республикасынын Жогорку Кеңешинин эл депутаты. 
Эмгек Кызыл Туу ордени, «Ардак Белгиси» ордени жана медалдар менен сыйланган.

 Колдонулган адабияттар 
 Ысык-Көл облусу энциклопедия. Бишкек-1994-ж.

Категория:Инсандар
Категория:Туулгандар 1935-жылы
Категория:Жети-Өгүз району